ພາຍຸຖະຫລົ່ມອິນເດຍ
ພວກນັກພະຍາກອນອາກາດເວົ້າວ່າ ລົມພາຍຸໄຊໂຄລນ LAILA ໄດ້ອ່ອນ ກຳລັງລົງ ຫລັງຈາກໄດ້ພັດຂຶ້ນຝັ່ງທີ່ ແຄວ້ນ ANDHAR PRADESH
ລົມພາຍຸໄຊໂຄລນຮ້າຍແຮງຫົວນຶ່ງໄດ້ພັດເຂົ້າຖະຫລົ່ມ ບໍລິເວນແຄມຝັ່ງທະເລ ກ້ຳຕາເວັນອອກສຽງໃຕ້ຂອງ ອິນເດຍເຮັດໃຫ້ເຂດດັ່ງກ່າວ ເກີດຝົນຕົກ ໜັກແລະມີລົມ ແຮງເຖິງ 100 ຫລັກກິໂລແມັດຕໍ່ຊົ່ວໂມງ ພວກນັກພະຍາກອນອາກາດເວົ້າວ່າລົມພາຍຸໄຊໂຄລນ LAILAໄດ້ອ່ອນ ກຳລັງລົງ ຫລັງຈາກໄດ້ພັດຂຶ້ນຝັ່ງທີ່ ແຄວ້ນ ANDHAR PRADESH ໃນວັນ ພະຫັດມື້ນີ້ ແຕ່ກໍຍັງຄາດວ່າຈະສ້າງຄວາມເສຍຫາຍໃນຂອບເຂດ ທີ່ກວ້າງຂວາງ ຝົນຕົກໜັກແລະລົມແຮງຈາກລົມພາຍຸໄຊໂຄລນຫົວນີ້ເຮັດໃຫ້ມີຜູ້ເສຍຊີວິດແລ້ວ ຢ່າງນ້ອຍ 14 ຄົນ ເຈົ້າໜ້າທີ່ເວົ້າວ່າ ໄດ້ມີການຍົກຍ້າຍປະຊາຊົນ ຫລາຍກວ່າ 40 ພັນຄົນອອກຈາກບໍລິເວນທີ່ມີດິນຕ່ຳໄປຍັງບ່ອນລີ້ໄພລົມພາຍຸຊົ່ວຄາວຢູ່ຕາມ ໂຮງຮຽນແລະໂຮງການຂອງລັດຖະບານ ນອກນັ້ນຍັງມີຄຳສັ່ງໃຫ້ເຮືອຫາປາຢູ່ກັບທ່າ ລົມແຮງໄດ້ພາໃຫ້ກົກໄມ້ໂຄ່ນແລະສາຍໄຟຂາດ ເຮັດໃຫ້ຫລາຍໆເຂດບໍ່ມີໄຟຟ້າໃຊ້